घायल सैनिकों को अस्पताल पहुंचाया गया, जहां एक सैनिक शहीद हो गया। सुरक्षाबलों ने जवाबी कार्रवाई में एक आतंकवादी मार गिराया। कुछ आतंकी अंधेरे का फायदा उठाकर भाग निकलने में कामयाब हो गए। राज्य में सर्च ऑपरेशन खत्म हो गया है। वहीं, नूरबाग इलाके में तलाशी अभियान के दौरान एक नागरिक की मौत हो गई। मारे गए शख्स की पहचान मोहम्मद सलीम के रूप में की गई। अधिकारियों का कहना कि अभी यह स्पष्ट नहीं हो पाया है कि सलीम को सुरक्षाबलों द्वारा चलाई गई गोली लगी या आतंकवादियों की। हालांकि, स्थानीय लोगों ने आरोप लगाया कि सुरक्षाबलों की गोलीबारी से सलीम की मौत हुई। सलीम की मौत से गुस्साए स्थानीय लोगों ने सुरक्षाबलों पर पथराव भी किया।